Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Yesu ni sembe yakuphepiskira (1, 2)
-
Kusunga malango gha Chiuta (3-11)
-
Vifukwa vyakulembera kalata (12-14)
-
Kutemwa charu yayi (15-17)
-
Ŵachenjere na wakukana Khristu (18-29)
2 Mwatwana twane, nkhumulemberani vinthu ivi kuti muleke kunanga. Kweni usange munyake wananga, tili na movwiri kwa Adada, Yesu Khristu,+ uyo ni murunji.+
2 Iyo ni sembe+ yakuphepiskira zakwananga zithu,+ zithu pera yayi, kweniso za charu chose.+
3 Na ichi tikumanya kuti tamumanya, usange tikusungilira malango ghake.
4 Uyo wakuti: “Namumanya,” kweni wakusungilira yayi malango ghake, ni mutesi, ndipo mwa munthu uyu mulije unenesko.
5 Kweni waliyose uyo wakusungilira mazgu gha Khristu, ndikuti wakutemwa nadi Chiuta.+ Na ichi tikumanya kuti tili mu umoza na iyo.+
6 Uyo wakuyowoya kuti wakukhalilira mu umoza na iyo, wakwenera kulutilira kwenda nga umo iyo wakenderanga.+
7 Ŵakutemweka, nkhumulemberani dango liphya yayi, kweni dango lakale ilo mwaŵa nalo kufuma pakwamba.+ Dango lakale ili ni mazgu agho mukapulika.
8 Nkhumulemberani dango liphya, dango ilo iyo wakalondezga ndipo namwe mukulilondezga, chifukwa chisi chikumara ndipo ungweru wenecho wambapo kale kuŵala.+
9 Uyo wakuti wali mu ungweru kweni wakutinkha+ mubali wake, wachali mu chisi.+
10 Uyo wakutemwa mubali wake wakukhalilira mu ungweru,+ ndipo mwa iyo mulije chakukhuŵazga.
11 Kweni uyo wakutinkha mubali wake wali mu chisi ndipo wakwenda mu chisi,+ nakuti wakumanya yayi uko wakuya,+ chifukwa chisi chabulumutizga maso ghake.
12 Nkhulembera imwe mwatwana, pakuti zakwananga zinu zagowokereka chifukwa cha zina lake.+
13 Nkhulembera imwe awiskewo, chifukwa mwamumanya uyo wakaŵako kufuma pakwamba. Nkhulembera imwe ŵanyamata, chifukwa mwathereska muheni.+ Nkhulembera imwe mwaŵana ŵachoko, chifukwa mwamanya Adada.+
14 Nkhulembera imwe ŵawiskewo, chifukwa mwamumanya uyo wakaŵako kufuma pakwamba. Nkhulembera imwe ŵanyamata, chifukwa muli ŵakukhora+ ndipo mazgu gha Chiuta ghakukhalilira mwa imwe,+ nakuti mwathereska muheni.+
15 Mungatemwanga charu yayi nesi vinthu ivyo vili mu charu.+ Usange munthu wakutemwa charu, wakutemwa Adada yayi.+
16 Pakuti vinthu vyose vya mu charu, makhumbiro gha thupi,+ makhumbiro gha maso+ na kujilongora chifukwa cha ivyo uli navyo, vikufuma kwa Adada yayi, kweni ku charu.
17 Nakuti charu chikuluta na makhumbiro ghake,+ kweni uyo wakuchita khumbo la Chiuta wakukhalilira muyirayira.+
18 Mwaŵana, sono ni ora laumaliro, ndipo nga umo mukapulikira, wakukana Khristu wakwiza,+ na sono wuwo ŵanandi awo ŵakukana Khristu ŵawoneka,+ nakuti ndicho tikumanyira kuti ili ni ora laumaliro.
19 Ŵakafumako kwa ise, kweni ŵakaŵa ŵamoza na ise yayi,+ pakuti ŵaŵenge ŵamoza na ise, mphanyi ŵakakhalilira na ise. Kweni ŵakafumako mwakuti kumanyikwe kuti ni wose yayi awo ŵali pamoza na ise.+
20 Mose mukumanya kuti mukaphakazgika na mutuŵa.+
21 Nkhumulemberani chifukwa chakuti mukuleka kumanya unenesko yayi,+ kweni chifukwa chakuti mukuwumanya, ndiposo chifukwa chakuti palije utesi uwo ukufuma ku unenesko.+
22 Kasi mutesi ni njani, asi ni uyo wakukana kuti Yesu ni Khristu?+ Wakukana Khristu+ ni uyo wakukana Adada na Mwana.
23 Waliyose uyo wakukana Mwana wali pamoza na Adada yayi.+ Kweni waliyose uyo wakuzomera Mwana+ waliso pamoza na Adada.+
24 Kweni icho mukapulika pakwamba chikhalilire mwa imwe.+ Usange icho mukapulika pakwamba chikukhalilira mwa imwe, muŵengeso mu umoza na Mwana kweniso mu umoza na Adada.
25 Nakuti wali kutilayizga umoyo wamuyirayira.+
26 Namulemberani vinthu ivi chifukwa cha awo ŵakukhumba kumupuluskani.
27 Kweni iyo wakamuphakazgani na mzimu wake+ uwo ukukhalilira mwa imwe, ndipo mukukhumbikwira munthu kuti wamusambizganinge yayi. Wali kumuphakazgani na mzimu wanadi, wautesi yayi, ndipo ukumusambizgani vinthu vyose.+ Ntheura umo wamusambizgirani, mukhalilire mu umoza na iyo.+
28 Ipo sono mwatwana, khalilirani mu umoza na iyo, mwakuti para wawoneka, tizakaŵe na wanangwa wa kuyowoya+ kwambura kukhozgeka soni na kupatukako kwa iyo pa kuŵapo kwake.
29 Usange mukumanya kuti iyo ni murunji, mukumanyaso kuti waliyose uyo wakuchita urunji wali kubabika kufuma kwa iyo.+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
1 Yohane 2
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn unk tum_Latn unk tum_Latn unk tum_Latn unk tum_Latn unk tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lua_Latn tum_Latn eng_Latn